呢個題目寫完之後我都覺得件事好老套,好 MK 活地亞倫啲電影 Feel,奈何原來喺現實世界,呢啲故事可能周圍都發生緊。
廿幾年黎從來未拍過拖嘅 Loraine,喺活動上面識左個男仔,因為大家都養狗嘅關係,發現大家都有入同一個養狗 Group,所以大家一見如故,交換左電話,開始交流寵物相,慢慢開始會講到啲比較私人嘅事。
Loraine 外表普通,鄰家女孩模樣,但唔算特別亮眼,所以佢一直唔算活得好有自信,一直認為自己無拖拍係「自己唔夠靚、唔夠識打扮」……OK 今日嘅重點並唔係討論「外表&姻緣嘅關係性」,所以呢一部份我唔著墨太多。
只不過呢個男仔,姑且稱呼佢為 Ben,Ben 嘅出現令 Loraine 心中燃起了一點希望,畢竟好耐未試過有一個男仔會願意咁樣去認識自己。雖然兩人除左短訊之外都無再單獨約過出黎見面食飯,不過 Loraine 知道自己已經喜歡上 Ben。
Loraine 有一要好姐妹 Jess,兩人由大學 Year 1 開始已經係打風都打唔甩嘅好朋友,同宿同眠,同系同莊,「我曾經以為有呢個朋友,係我大學生涯最美好嘅禮物。」
Jess 知道 Loraine 識左 Ben 之後,就不斷鼓勵 Loraine 約 Ben 出黎食飯,但因為 Loraine 怕羞,又唔想件事太刻意,所以餐飯,叫埋 Jess。
席上,Ben 做完運動過黎,一身肥皂香味,Loraine 臉紅了。反倒是 Jess,臉不紅氣不喘,「你做開咩運動?」「邊間?」「呀之前我朋友去過邊度邊度練到馬甲線……」咁樣一句又一句地同 Ben 開始左話題。
由運動,到養狗,到屋企養唔到狗,到居住問題,到你屋企住邊。Loraine 佩服 Jess 點解可以咁一氣呵成地帶起成餐飯嘅氣氛,而自己每次同 Ben 講野,就一句起兩句止。
呢餐飯完左後,Jess 同 Ben 地鐵係同一方向,Loraine 就坐巴士。望住姐妹與心上人一起離去嗰個畫面,佢個心有少少不安。
然後,不安,成真。
Loraine 之後去左首爾旅行,旅程是早就安排好的,與中學幾個女仔朋友一齊去。旅程最後一日,佢開 IG,正想擺相話「而家返香港」,點知。
佢見到 Ben IG 有新 Update,已經有過百個讚好,只見 Ben 笑得有少少怕羞,隔離有個女仔半掩笑面,正是自己好姐妹 Jess。
「My sweetheart.」Status 如是說。
Loraine 好嬲,好唔開心。
「我想知 Jess 係咪從一開始就已經搶阿 Ben。」
其實,我覺得又唔可以用個搶字,畢竟 Ben 同 Loraine 十劃都未有一撇,同埋 Ben 識左 Loraine 成半年都無約過出黎,其實佢對 Loraine 本來就無咩意思。加上,Jess 其實根本唔知 Loraine 鍾意 Ben,只係覺得 Loraine single 又有男仔朋友咪出黎認識下,所以,喺 Jess 嘅立場,佢仲好多謝 Loraine 做左佢媒人。
聽到呢度,Loraine 都唔知笑定喊好。
「但係我識 Ben 在先,佢係咪都要同我講聲呢?」
我無言,在朋友立場上,Jess 同 Loraine 講一句好似的確會好啲,雖然話緣份嘅野⋯⋯⋯
不過,開牌出黎,原來 Jess 係見 Loraine 食飯當晚無乜野講,以為 Loraine 對 Ben 只係普通朋友,又加上 Ben 事後又真係日日都約 Jess 食飯睇戲,兩個人先發展得咁快(一星期就一齊左,好快呀大佬)
睇到呢度嘅各位朋友,你地又點睇呢件事呢?
女人就黎三十歲仲係 A0 係咪就叫有問題?
中女不諱言「我有 SP,但我唔會同我老公離婚」
老師的成功要訣:識人、埋堆,攀附權貴;作育英才已經行唔通。
女性客戶開口埋口「我認為」,咁你有無理過對方點諗先?
我以為個客擔心病母健康,原來佢只係想快啲分身家
唔係乜野工作都可以上 JobsDB Apply 嘅,例如 DJ 或者 KOL…
男朋友同你求婚,原因唔係因為佢愛你,而係……
因為老公婚宴當晚令到賓客開懷大笑,老婆而家想悔婚(?!)
適婚年齡女多男少,令到部份男士開始 FF 覺得自己條件特別好